ako sa o vodomer starať?
fakturačný vodomer nie je vo vašom vlastníctve, preto ste ako odberateľ povinný chrániť ho pred poškodením a udržiavať vodomernú zostavu vo funkčnom stave. vodomer nevyžaduje z vašej strany žiadnu zvláštnu údržbu. najväčším nebezpečenstvom je pre vodomer zima a mráz, ktoré môžu ovplyvniť jeho funkčnosť.
severoslovenské vodárne a kanalizácie, a.s., zabezpečuje výmenu fakturačných vodomerov pravidelne každých šesť rokov bezplatne. výmena vodomerov na žiadosť zákazníka je v prípade zistenia, že je meradlo v poriadku, fakturovaná ako platená služba podľa skutočných vzniknutých nákladov. v prípade, že bolo meradlo chybné, je táto výmena bezplatná.